Drie vas ná plaasaanval in Bethlehem | Maroela Media
Vuurwapen en ammunisie in Clarens gevind (Foto: SAPD)
Kapt. Zweli Mohobeleli, woordvoerder van die polisie, het gesê lede van die sigbarepolisiëringseenheid in Clarens het reageer op 'n wenk en Maandag 'n huis in Khubetswana besoek waar 'n vuurwapen gevind is. "Tydens die soektog is ammunisie in een van die verdagtes se skoene gevind."
Beamptes vermoed dat die verdagtes verbind kan word met 'n aanval op 14 Desember op 'n plaas naby Bethlehem. "'n 38-jarige man het saam met 'n vriend in die huis gesit toe hy omstreeks 20:00 gehoor het hoe iemand hom roep. Hy het buite gaan ondersoek instel en 'n onbekende persoon het hom geskiet. Die aanvaller het in die donker gevlug en ontsnap."
Die polisie ondersoek 'n saak van poging tot moord in die verband.
Genl.maj. Jan Tsotetsi het gesê hy is dankbaar dat nog 'n vuurwapen verwyder is uit die hande van iemand wie se enigste doel is om te beroof, te verkrag en te moor.
Sal graag wil weet hoe hulle wapens en ammunisie bekom het
Welgedaan aan die polisie wat die wenk opgevolg en die arrestasies gemaak het!?
Pleit vir die doodstraf
Snaakse pistool, lyk soos tuisgemaak. Miskien moet die SAP soek na die vervaardiger?
Ag nee rerig! Waarom gebruik jy die woord plaasaanval in jou opskrif. Is dit vir sensasie. Hier word nog hoogstens vermoed dat hul by die aanval betrokke was. Maak seker van jou feite voordat jy weer sulke blapse maak.